7. Projektforslag fra [adresse] for tilpasset afgrænsning af forsyningsområde 
(Åben)
Tid  l. politisk behandling
Forventet sagsgang
TM-U
Lovgrundlag
Varmeforsyningsloven, Projektbekendtgørelsen
SAGENS INDHOLD
Teknik- og Miljøudvalget skal i denne sag tage stilling til et projektforslag fra Hammel 
Fjernvarme, hvis nuværende forsyningsområde bl.a. omfatter en række ejendomme langs 
transmissionsledningerne til henholdsvis [adresse]Foldby og [adresse]. 
For 17 boliger på disse strækninger vil fjernvarmeforsyning imidlertid indebære, at der til hver ejendom skal 
etableres en stikledning på mere end 100 meters længde. Det vil hverken være økonomisk eller 
energimæssigt fordelagtigt, og i disse tilfælde ønsker [adresse] derfor at afstå fra 
forsyningspligten. På de samme strækninger er der til gengæld 27 andre boliger, som i dag forsynes med 
enten naturgas, olie eller fast brændsel, og som med fordel vil kunne forsynes med fjernvarme via en kortere 
stikledning. Seks af disse 27 boliger er beliggende i Silkeborg Kommune, som derfor er part i sagen.  
Med godkendelse af projektforslaget ændres områdeafgrænsningen af [adresse] 
forsyningsområde således, at de førstnævnte 17 ejendomme udgår af forsyningsområdet og overgår til 
individuel varmeforsyning, mens sidstnævnte 27 ejendomme overgår til [adresse], der dermed 
vil få forsyningspligten. Evt. tilslutning til fjernvarme vil være frivillig for de nye forbrugere. Alle de berørte 
ejendomme fremgår af projektforslagets adresseliste og kortbilag.
Projektet kræver ikke udvidelse af den eksisterende varmekapacitet hos [adresse].
VURDERING
På baggrund af oplysningerne i projektforslaget vurderer Teknik og Miljø, at projektet som helhed er 
samfundsøkonomisk fordelagtigt. 
Tilslutningen af de 27 nye forbrugere indebærer en samlet anlægsinvestering på ca. 900.000 kr. for 
[adresse], der antager, at de alle vil være tilsluttet senest i 2025. Udvidelsen af 
forsyningsområdet vil give et akkumuleret selskabsøkonomisk overskud over 20 år på ca. 3,3 mio. kr. 
Brugerøkonomiske beregninger viser, at den samlede årlige varmeudgift inkl. låneydelser, vil være ca. 400 
kr. lavere ved installation af fjernvarme end ved fortsat brug af en eksisterende naturgaskedel. 
Sammenholdt med etableringen af en luft-vand varmepumpe, vil den årlige udgift til fjernvarme være ca. 
800 kr. lavere.
Samfundsøkonomiske beregninger viser, at den samlede besparelse ved valg af fjernvarme, set over 20 
år, vil være ca. 2,3 mio. kr. i forhold til individuel forsyning med luft-vand varmepumper, som antages at 
være det fremtidige alternativ for de 27 ejendomme, hvis der ikke er mulighed for fjernvarmeforsyning. 
Sagsnr. EMN-2021-01576
DokID: 2455014
Sagsbehandler lvso
Teknik- og Miljøudvalget
09-09-2021 08:00
Energi- og miljømæssige beregninger viser, at der ved fjernvarmetilslutning af de nye forbrugere vil være 
en samlet udledning over 20 år på 468 tons CO2-ækvivalenter mod 104 tons ved individuel forsyning med 
luft-vand varmepumper. Hvis de 27 ejendomme derimod vælger at fortsætte med deres nuværende 
varmekilder, vil det medføre en udledning på 1.767 tons CO2-ækvivalenter, set over de kommende 20 år. 
Hvis alle 27 ejendomme skifter til fjernvarme, vil det således medføre en reduktion af CO2-udledningen på 
74 %. 
Ved at lade de 17 ejendomme udgå af det kollektive varmeforsyningsområde opnås ikke blot en 
samfundsøkonomisk fordel, men også en selskabs- og brugerøkonomisk fordel, da [adresse] 
undgår at belaste de øvrige forbrugere økonomisk, som følge af de øgede pumpeomkostninger og det 
relativt store varmetab, der ville opstå efter tilslutningen. For de 17 berørte ejendomme vil der fremover 
være mulighed for at udnytte evt. offentlige tilskudsordninger, som f.eks. Bygningspuljen under 
Energistyrelsen, hvor boligejere kan søge tilskud til bl.a. varmepumper.
ØKONOMI
Projektet får ingen økonomiske konsekvenser for Favrskov Kommune.
INDDRAGELSE
Projektforslaget har været sendt i høring ved Silkeborg Kommune, gasselskabet Evida, elselskaberne N1 
og Dinel samt [adresse]. Teknik og Miljø har ikke modtaget bemærkninger til projektet.
Hvis projektforslaget godkendes, vil [adresse] orientere de nye forbrugere om muligheden for 
fjernvarme. Teknik og Miljø vil samtidigt orientere ejerne af de ejendomme, der overgår til individuel 
forsyning, om det ændrede forsyningsområde og de deraf følgende muligheder for at udnytte eventuelle 
offentlige tilskudsordninger.
INDSTILLING
Direktøren for Teknik og Miljø indstiller til Teknik- og Miljøudvalget:
1.
At [adresse] ”Projektforslag for tilpasning af forsyningsområde” godkendes.
BESLUTNING
Teknik- og Miljøudvalget, 9. september 2021
Fraværende: Ingen
Godkendt.
Bilag
1.
Projektforslag fra [adresse] for tilpasning af forsyningsområde (2461294)
2.
Bilag 1 - Kort (2461297)
3.
Bilag 2 - Adresseliste (2461299)
4.
Bilag 3 - Økonomiske beregninger (2461300)
5.
Bilag 4 - Notat, tilkobling af forbrugere langs transmissionsledning (2461301)
